የጥላቻ ንግግርና ሀሰተኛ መረጃ ለመከላከል በወጣው ረቂቅ አዋጅ ላይ ውይይት ተካሄደ
የጥላቻ ንግግርና ሀሰተኛ መረጃዎችን ለመከላከል የፌዴራል ጠቅላይ ዕቃቢ ህግ ባወጣው ረቂቅ አዋጅ ዙሪያ ውይይት ተካሄደ፡፡ረቂቅ አዋጁ በማህበረሰቡ ውስጥ መከባበርና እኩልነት እንዲዳብር፣ ለዲሞክራሲ ስርዓት አደጋ የሆኑ የጥላቻ አመለካከትና የሀሰት መረጃ ስርጭትን ለመከላከል ያለመ ነው ተብሏል፡፡ሰዎች ሀሳባቸውን በነፃነት ሲገልፁ ሰብዓዊ ክብርንና የሌሎችን ደህነትና ሰላም አደጋ ላይ ከሚጥል ንግግር እንዲቆጠቡ ማድረግ የረቂቅ አዋጁ ሌላኛው ዓላማ እንደሆነ ተነግሯል፡፡በረቂቅ ህጉ ከተከለከሉ ጉዳዮች መካከል ሀሰተኛ መረጃ መሆኑን እያወቀ ወይም ማወቅ ሲገባው ያሰራጨ አንዱ እንደሆነ ተገልጿል፡፡የጥላቻ ንግግር ሆን ብሎ ያሰራጨ ወይም የፃፈ እስከ 3 ዓመት ወይም ደግሞ እስከ 10 ሺህ ብር የሚደርስ ቅጣት ይጣልበታል ነው የተባለው፡፡በጥላቻ ንግግር የተነሳ በግለሰቦች ወይም በቡድን ላይ ስጋት ለመፍጠር የሞከረ በእስር እስከ አምስት ዓመት ያስቀጣል ተብሏል፡፡አዲስ አበባ ዮኒቨርስቲ የህግ ክፍል ባዘጋጀው በዚህ ውይይት የፖለቲካ ፓርቲ ተወካዮች፣ ምሁራንና ጥሪ የተደረገላቸው እንግዶች ተሳታፊ ሆነዋል፡፡